CELEX: 62021TN0152
Language: sk
Date: 2021-03-19 00:00:00
Title: Vec T-152/21: Žaloba podaná 19. marca 2021 – Union Syndicale Solidaires des SDIS de France et DOM/TOM/Komisia

10.5.2021   
            
            
               SK
            
            
               Úradný vestník Európskej únie
            
            
               C 182/63
            
         
      Žaloba podaná 19. marca 2021 – Union Syndicale Solidaires des SDIS de France et DOM/TOM/Komisia
      (Vec T-152/21)
      (2021/C 182/86)
      Jazyk konania: francúzština
      
         Účastníci konania
      
      
         Žalobkyňa: Union Syndicale Solidaires des services départementaux d’incendie et de secours (SDIS) de France et DOM/TOM (Nîmes, Francúzsko) (v zastúpení: O. Coudray, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  uložil Európskej únii (Európskej komisii) povinnosť zaplatiť jej náhradu spôsobenej nemajetkovej ujmy vo výške 10 000 eur spolu s úrokmi so sadzbou vo výške stanovenej Európskou centrálnou bankou pre hlavné operácie refinancovania, zvýšenou o tri a pol percentuálneho bodu,
               
            
                  —
               
               
                  uložil Európskej únii (Európskej komisii) povinnosť zaplatiť 6 600 eur ako náhradu trov konania.
               
            
         Dôvody a hlavné tvrdenia
      
      Na podporu svojej žaloby o náhradu škody žalobkyňa vytýka Komisii, že viac ako jeden a pol roka nereagovala na sťažnosť pre nesplnenie povinnosti, ktorú podala proti Francúzskej republike. Žalobkyňa tiež vytýka Komisii, že ju riadne neinformovala o stave vykonaného preskúmania, ku ktorému pristúpila, a že v primeranej lehote nezaujala stanovisko k sťažnosti. Podľa žalobkyne sa teda Komisia dopustila protiprávneho konania, ktoré zakladá zodpovednosť Únie.